TAJLAND SONGKRAN FESTIVAL

Tajlandska Nova godina

Vodimo vas na Tajland u najluđe doba godine - na Songkran festival kojim se obilježava proslava Tajlandske Nove godine. Ovo je vrijeme, u travnju svake godine, kada se ulice tajlandskih gradova pretvaraju u mjesto ludih tuluma bez prestanka.

Songkran u prijevodu znači “novi početak” ili “promjena” a simbolizira pranje sa sebe svih problema i nedaća sa kojima smo se suočili u prethodnoj godini. Običajem poljevanja vodom, tajlanđani smatraju da će otjerati zle duhove, pa je tako vrijeme Songkrana posebno poznato po polivanju vodom, uličnim borbama vodenim pištoljima, u kojima osim mještana I turisti rado sudjeluju.

# BANGKOK / PATTAYA / KOH LAN

**ŠTO MOŽETE OČEKIVATI:**

## Pripremite se na potpuno blagdansko ludilo na ulicama Bangkoka I Pattaye, nadaleko poznatim po dobrom provodu I zabavi od 0-24, koja u vrijeme Songkran festivala dobiva potpuno nove razmjere.

## Očekujte da vas prolaznici poljevaju vodom iz kantica I vodenih pištolja gdje god da se zateknete; osim što je običaj kojim se rastjeruju zli duhovi, ovo je i ugodno jer je travanj najtopliji mjesecu na Tajlandu. Naravno, „naoružat“ ćemo se i mi i ravnopravno s mještanima sudjelovat u videnom ratu.

## Prisustvovat ćete tradicionalnim ceremonijama otvaranja Songkran festivala na ulicama Bangkoka, te otkriti zašto se pola milijuna ljudi (što miještana, što domaćih) sjati u Pattay u vrijeme festivala.

Sve u svemu – pripremite se na jedno nesvakidašnje iskustvo Tajlanda i neuobičajen način proslave (Tajlandske) Nove godine.

**Let iz Zagreba / 12 dana**

**Termin putovanja:**

**10.04.2019.- 21.04.2019.**

**PROGRAM PUTOVANJA:**

**Prvi dan (10.04.): Zagreb – Doha**

Nasmijani, puni dobre energije i spremni za tulumarenje okupljamo se u Zračnoj luci Dr. Franjo Tuđman u Zagrebu, kako bismo uputili ka našoj omiljenoj destinaciji - Tajlandu.

Najprije nas očekuje let ka Dohi, potom slijedi let za Bangkok.

**Drugi dan (11.04.): Doha – Bangkok - Nana Street I Soi Cowboy street**

U popodnevnim satima slijećemo u Bangkok, nakon čega ćemo se smjestiti u hotel (3\*), te vam ostavljamo slobodnog vremena za aklimatizaciju na ovu urbanu džunglu, posebno divlju I živopisnu u vrijeme Songkran festivala.

U večernjim satima slijedi „hangover“doživljaj Bangkoka; idemo u provod po najpoznatijim ulicama Bangkoka, koje možemo slobodno nazvati tvornicama noćnog provoda i dobre zabave – Nana Street I Soi Cowboy street.

**NaNa plaza**, distrikt koji je poznat još I kao “The World’s Largest Adult Playground” u kome igru određuju Go-Go plesačice (najčešće u bikiniju ili topless-u), te popularni lady boy-evi. Scene su „samo za odrasle“, a mjesto popularno među onima koji su u potrazi za egzotičnim vizualnim iskustvom.

**Soi Cowboy** je ulica duga je svega 150 metara, što se pokazalo dovoljnim da ugosti preko 40 go go barova. Barovi su najrazličitiji, od onih koji nude prizore plesa na šipci, preko „ping pong show-a“, sve do onih gdje rade samo „LadyBoys“. Ova ulica nezaobilazni je dio posjeta Bangkoku, prepoznatljiva po Go-Go klubovima i beer barovima, čije će vas neonske reklame zaslijepiti, no gdje ćete na ulici moći kupiti lažne Rolex satove, odjeću pa čak i plišane igračke.

## Noćenje u Bangkoku.

**Treći dan (12.04.): Razgled Bangkoka – Krstarenje po rijeci Chao Praya**

Današnji dan posvetit ćemo bližem upoznavanju sa zapanjujućom tajlandskom arhitekturom i tradicijom.

Odlazimo u organizirani obilazak **Thonburi Klongs**, u samo srce grada smješteno u zapadni dio Bangkoka, na desnoj strani rijeke **Chao Phraya**, poznate još i kao „Rijeka Kraljeva“. Zapetljana mreža slikovitih kanala razlog su i što se Bangkok još naziva i “Venecija Istoka”. Slijedi odlazak u **Vat Arun**, poznat i pod nazivom Temple of Dawn, 79 metara visok budistički hram, nazvan po Aruni, indijskom bogu zore.

U večernjim satima predlažemo odlazak na krstarenje rijekom **Chao Praya** odakle ćete uz fine zalogaje thai kuhinje uživati u nočnom prizoru blještavog Bangkoka i njegovih arhitektonskih poslastica.

**Noćenje u Bangkoku.**

**Četvrti dan (13.04.): Bangkok – Otvaranje Songkran festivala – Silom road**

Budući da je 13. travanj i zvanični datum otvorenja festivala Songkran, izgubit ćemo se u masi na ulicama Bangkoka, I to najprije na trgu **Sanam Luang** koji se nalazi nasuprot Kraljevske palače (Grand Palace), kako bismo prisustvovali tradicionalnim tajlandskim ceremonijama povodom dočeka Nove I ispraćanja stare godine. Statuu Buddhe koja je u vrijeme Songkrana izložena na Sanam Luang trgu mještani će poljevati vodom za sreću, slobodno im se pridružite.

Doživjet ćete Songkran festival u kulturnom ruhu Tajlanda, uz nastupe i ceremonije koji prikazuju tajlandsku kulturu, baštinu i vrijednosti. Očekujte Muai Thai performanse, karnevalske maske, glazbu, tradicionalne kostime i još mnogo toga.

Ne zaboravite se naoružati pištoljima na vodu, jer navečer odlazimo u **Silom Road**, centralnu ulicu, dugu 5km, čiji je jedan dio zatvoren u vrijeme festivala. Ova ulica jedno je od boljih mjesta za kompletno iskustvo Songkran euforije, uz glasnu glazbu, cugu, lady boy-eve, te mještane i turiste koji se polivaju vodom, kao i smjesom talka i vode.

**Noćenje u Bangkoku.**

**Peti dan (14.04.): Bangkok – Khao San Road**

Ostavljamo vam prije podne slobodno, kako biste se naspavali I dobro odmorili za još jednu turu blagdanskog provoda I to na dan Stare godine (Wat Nao). S provodom krećemo u popodnevnim satima (od 14h) I to u nadaleko poznatoj ulici **Khao San Road**, koja je još jedno od nezaobilaznih mjesta za posjetiti u vrijeme Songkran festivala. Simbol ove ulice su trepereći neonski znakovi i glasna glazba koja trešti sa uličnih zvučnih sustava, desetljećima unazad poznato okupljalište „backpacker-a“. Sa pristupačnim restoranima, te barovima koji rade do jutarnjih sati, ova ulica mami turiste iz cijelog svijeta u najživlji noćni provod. Od koktel barova, klubova sa živom glazbom, te onih sa DJ- evima, ova će ulica zadovoljiti vaše afinitete, kakvi god oni bili. “Naoružajte” se koktelima I puškama na vodu, I zabava do ranih jutarnjih sati je zagarantirana.

**Noćenje u Bangkoku.**

**Šesti dan (15.04.): Bangkok – Soi RCA**

Znamo da ste se sinoć dobro zabavili, zato vam prije podne ostavljamo ostavljamo slobodnim, za još jedan mamurluk u Bangkoku. Ne brinite, što god se dogodilo u Khao San Road-u, tamo I ostaje. 😉 Ne propustite otići na autentičnu tajlandsku masažu i u potpunosti se relaksirati pred večerašnje party ludilo.

S prvim danom Tajlandske Nove godine Songkran festival završava za mnoge dijelove zemlje, pa tako i za Bangkok. Začinit ćemo naše blagdansko iskustvo ovog grada odlaskom u Soi RCA (Royal City Avenue), pravi raj za partijanere, ulicu krcatu klubova u kojima ćete se do ranih jutarnjih sati zabavljati uz setove domaćih I internacionalnih DJ-eva. Prskanje vodom neće izostati, uz pjena partije na svakom koraku.

**Noćenje u Bangkoku.**

**Sedmi dan (16.04.): Bangkok – Pattaya**

Napuštamo našu urbanu džunglu i odlazimo 100km jugoistočno od Bangkoka, u Pattayu, grad poznat pod sinonimom „Disneyland za odrasle“, a što je najbitnije u mjesto gdje Songkran festival i dalje traje.

Probajmo formulirati ovako: bili ste na Zrću? Pomnožite sa 100. Sada dodajte Las Vegas I Ibizu I onda Amsterdam x 10. Rezultat je Pattaya.

Nakon što se smjestimo u hotel (3\*), krećemo u zajednički pohod po ulicama Pattaye, a ciljamo na **Soi 6**, **Soi 7** i **Beach road** – jer zabave koje se tamo dešavaju u vrijeme Songkran festivala ne želite propustiti. U ovim ulcama gdje je praktično svaka zgrada kafić ili klub u tren oka ćete biti mokri od glave do pete, budući da ćete biti izloženi unakrsnoj „paljbi“ iz pištolja na vodu. Osim glasnom glazbom i koktelima, kafići su opremljeni zalihama vode u kantama, kako biste nesmetano „dopunili“ svoje oružje.

Uživat ćete u glasnoj glazbi, ukrašenim vozilima koji su pravi mali pokretni dico-klubovi u vrijeme Songkrana, te nastojte nikome ne ostati dužni u vodenim „obračunima“.

**Noćenje u Pattayi.**

**Osmi dan (17.04.): Pattaya – Koh Lan - Pattaya Walking Street**

Za današnji dan imamo u planu punjenje baterija te predlažemo odlazak na **Koh Lan**, komadić raja udaljen samo 7.5km od Pattaye, odnosno kratku vožnju trajektom. Daleko od kandži moderne civilizacije, ovaj će vam otok biserno bijelog pijeska finoće pudera i mora u svim nijansama plave, ponuditi baš ono što vam je potrebno nakon tjedan dana tulumarenja – sunce, svježi zrak i okrepljujući odmor. Idealno mjesto za to upravo je **Tien beach**, pitoreskna plaža koja je i među najvećim na otoku. Za one neumoljive energije, dostupni su razni zabavni sadržaji u vidu vodenih sportova.

Dobro se odmorite na Koh Lanu jer nas u večernjim satima očekuje odlazak u legendarni **Pattaya Walking street** – koja se od 19:00 – 03:00 zatvara za promet, i postaje kilometar dobre zabave, jedna od najuzbudljivijih ulica svijeta.

Birat ćete između restorana, pubova, noćnih klubova, Go-Go barova, diskoteka, kabarea – svega je tu, za svačiji ukus u ulici koja je ugostila možda čak i više mamurluka nego Bangkok.

Izbora odličnih klubova u Pattayi je nebrojeno, no mi predlažemo odlazak u **Pier Disco Club**, poznat po odličnim koktelima, zgodnim plesačicama, domaćim i internacionalnim DJ-evima, te audio-vizualnim efektima kojima će vaša očekivanja od dobrog tuluma podići na jedan potpuno novi nivo za ubuduće.

**Noćenje u Pattayi.**

**Deveti dan (18.04.): Pattaya zip line**

Današnji dan pažljivo je osmišljen za sve ovisnike o adrenalinu, jer vas vodimo **na Zip line uzbuđenje** iznad egzotičnih tajlandskih prašuma.

Osim više od 20 vrsta zip line-ova različitih duljina, uključujući jedan od najdužih Ziplineova u jugoistočnoj Aziji, tu su i viseći mostovi, spiralne stepenice i druge metode za podizanje nivoa adrenalina u organizmu. Za brigu o vama I vašoj sigurnosti zaduženi su iskusni djelatnici parka koji su vam na raspolaganju sve vrijeme trajanja avanture. Sve je savršeno osmišljeno za vaš užitak u prirodi, dok poput ptice letite od stabla do stabla uživajući u pogledu koji oduzima dah. Napravit ćemo pauzu za ručak I iskoristiti priliku za katak “safari tour” **Khao Kheow Open Safari Parku** koji je dom brojnim egzotičnim životinjama.

Po završetku izleta, večer vam ostavljamo slobodnim za samostalne aktivnosti u gradu koji nikada ne spava.

**Noćenje u Pattayi.**

**Deseti dan (19.04.): „Wan Lai“ posljednji dan Songkran festivala**

Današnji dan zapravo je veliko finale Songkran festivala u Pattayi, poznato pod imenom „Wan Lai“. Osim što ćete se pridružiti pravom uličnom vodenom ratu kad su apsolutno svi mokri do gole kože, nemojte se začuditi ako vam umjesto vode doleti bijela smjesa (kombinacija vode i pudera) posebno omiljena u vrijeme Songkrana u Pattayi.

Pored brojnih tradicionalnih običaja kojima se obilježava završetak festivala u čast Tajlandske nove godine, vidjet ćete budističke svjećenike koji se vozikaju Pattayom, dajući blagoslov mještanima. Njima je, za razliku od policije, odjeća potpuno suha u svako vrijeme Songkrana iz posebnog poštovanja koje uživaju.

Bit će tu natjecanja u ljepoti, u kojima zajedno sa curama ravnopravno sudjeluju i lady Boy-evi, Muau Talay - tradicionalno natjecanje u boxu gdje se boxači bore na šipci iznad vode; zvuči kao prava akrobacija, zar ne? Prisustvovat ćete paradi u čast Boginje Riže i mnogim tradcionalnim aktivnostima, kroz ples glazbu i zabavu.

Bit će ovo još jedan u nizu dana za pamćenje.

**Noćenje u Pattayi.**

**Jedanaesti dan (20.04.): Pattaya – Bangkok – Doha**

Privodimo kraju ovu višednevnu ludu zabavu. Imat ćemo slobodnog vremena u Pattayi za

kupovinu suvenira, te da na kratko iskusimo grad bez vodienih „ratova“ na ulicama, nakon čega nas očekuje transfer do zračne luke u Bangkoku, a potom let za Dohu.

## Dvanaesti dan (21.04.): Doha – Zagreb

Nastavljamo iz Dohe za Zagreb. Slijedi povratak u realnost, do nekog sljedećeg Songkran festivala.

**CIJENA**

Cijena aranžmana po osobi (kalkulirana na bazi 20 putnika) iznosi

8.900,00 kn

Navedena cijena vrijedi za gotovinsko plaćanje.

Za beskamatno plaćanje karticama do 6 rata cijena se uvećava za

5%, 7-12 rata za 10% i 13-24 rata za 13%.

## CIJENA UKLJUČUJE:

* prijevoz zrakoplovom (povratni let u ekonomskoj klasi na relaciji Zagreb – Doha –

Bangkok – Doha – Zagreb) i zrakoplovne pristojbe

* usluge licenciranog turističkog pratitelja
* 5 noćenja s doručkom u Bangkoku,
* 4 noćenja s doručkom u Pattayi
* poludnevni razgled Bangkoka – 3. dan
* transfere Bangkok – Pattaya - Bangkok
* organizaciju i rezervaciju aranžmana, osiguranje odgovornosti, jamčevinu paket aranžmana

## CIJENA NE UKLJUČUJE:

* *vizu koja je obavezna za putovanje* (mogućnost posredovanja agencije uz doplatu 35 EUR

viziranje + 80,00 kn usluga posredovanja)

* doplatu za jednokrevetnu sobu: 6-10 EUR po osobi i noćenju,
* fakultativne izlete,
* dodatne aktivnosti i usluge, dodatne obroke i piće,
* napojnice za lokalne vodiče (nisu obvezne, po želji),
* ulaznice u hramove i ostale objekte koji se posjećuju a nisu navedeni pod cijena uključuje
* zdravstveno putno osiguranje i osiguranje od otkaza
* osobne troškove
* sve troškove transfera kao što su tuk tuk, taxi i slično

## POPUSTI:

dijete do 12 godina u sobi sa dvije odrasle osobe – na upit

## CIJENE FAKULTATIVNIH IZLETA:

* 3. dan - Krstarenje rijekom Chao Praya sa večerom (cijena ovisi o odabiru menu-a) od 250,00 – 500,00kn
* 8. dan – izlet trajektom na Koh Lan otok: 30,00 kn po osobi povratna karta
* 9. dan – zipline: 720,00 kn po osobi (uključeno: prijevoz, pratitelj u zip line parku, uporaba preko 20 punktova za zipline aktivnosti, ručak, posjet safari parku)

## NAPOMENA:

Noćne ture po Bangkoku i Pattayi zamišljene su tako da uvijek imate pratnju lokalnog vodiča ili pratitelja putovanja, do odlaska na dogovoreno mjesto. Budući da vam ne želimo ograničavati provod niti uskraćivati zadovoljstva, povratak u hotel nakon izlaska uvijek je u vašem vlastitom aranžmanu.

## CIJENE ULAZNICA ZA HRAMOVE:

* + Royal Palace: 14 EUR,
  + Wat Pho: 3 EUR,
  + Wat Arun: 1,5 EUR

**Napomena:** važeći su Opći uvjeti putovanja turističke agencije BC Travel d.o.o.

Preporučujemo zdravstveno putno osiguranje i osiguranje od otkaza.

Pristojbe zračnih luka su podložne promjenama. U slučaju promjene agencija zadržava pravo na promjenu cijene, te može zatražiti doplatu pristojbe iako je aranžman već naplaćen u cijelosti. Agencija zadržava pravo na promjenu zračne luke, vremena letova i redoslijeda programa.

Kategorija hotela odgovara lokalnim kategorijama koje se razlikuju od europskog standarda kategorizacije hotela.

Minimalni broj putnika za realizaciju putovanja: 20 osoba.